2001/488/EY: Komission päätös, tehty 28 päivänä kesäkuuta 2001, suu- ja sorkkataudille alttiiden eläinlajien siirtorajoituksista tehdyn päätöksen 2001/327/EY muuttamisesta viidennen kerran (ETA:n kannalta merkityksellinen teksti) (tiedoksiannettu numerolla K(2001) 1687)



Virallinen lehti nro L 176 , 29/06/2001 s. 0075 - 0077



Komission päätös, tehty 28 päivänä kesäkuuta 2001, suu- ja sorkkataudille alttiiden eläinlajien siirtorajoituksista tehdyn päätöksen 2001/327/EY muuttamisesta viidennen kerran (tiedoksiannettu numerolla K(2001) 1687) (ETA:n kannalta merkityksellinen teksti) (2001/488/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, sekä katsoo seuraavaa: (1) Eräiden yhteisön osien suu- ja sorkkatautitilanne saattaa vaarantaa muissa yhteisön osissa sijaitsevat karjat elävien sorkkaeläimen markkinoille saattamisen ja kaupan vuoksi. (2) Kaikki jäsenvaltiot ovat panneet täytäntöön suu- ja sorkkataudille alttiiden eläinlajien siirtorajoituksista ja komission päätöksen 2001/263/EY kumoamisesta 24 päivänä huhtikuuta 2001 tehdyssä komission päätöksessä 2001/327/EY(3), sellaisena kuin se on viimeksi muutettuna päätöksellä 2001/416/EY(4), säädetyt taudille alttiiden eläinlajien siirtorajoitukset. (3) Näyttää myös aiheelliselta, että eräiden yhteisön sisällä sovellettavien lampaiden ja vuohien siirtorajoitusten voimassaoloa jatketaan. (4) Eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetussa neuvoston direktiivissä 91/68/ETY(5), sellaisena kuin se on viimeksi muutettuna Euroopan parlamentin ja neuvoston direktiivillä 2001/10/EY(6), säädetään lammas- ja vuohieläinten kaupassa sovellettavista eläinten terveysedellytyksistä. (5) Neuvoston direktiivi 92/102/ETY(7), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, koskee eläinten tunnistamista ja rekisteröintiä. (6) Neuvoston direktiivillä 85/511/ETY(8), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, toteutettiin yhteisön toimenpiteet suu- ja sorkkataudin torjumiseksi. (7) Näyttää aiheelliselta jatkaa pysähdyspaikkojen kautta tapahtuvia eläinten siirtoja koskevia rajoituksia ja sallia tällaiset siirrot ainoastaan silloin, kun on kyse taudille alttiiseen lajiin kuuluvista siitoseläimistä tai, nauta- ja sikaeläinten osalta, myös tuotantoon tarkoitetuista eläimistä ottaen huomioon yhteisön sisäiseen tällaisten eläinten kauppaan sovellettavat terveys- ja tunnistamisvaatimukset. (8) Eläinten suojelemisesta kuljetuksen aikana ja direktiivien 90/425/ETY ja 91/496/ETY muuttamisesta 19 päivänä marraskuuta 1991 annetussa neuvoston direktiivissä 91/628/ETY(9), sellaisena kuin se on viimeksi muutettuna direktiivillä 95/29/EY(10), säädetään yhteisön sisäisten eläinkuljetusten terveysvaatimuksista. (9) Pysähdyspaikkoja koskevista yhteisön vaatimuksista säädetään neuvoston asetuksessa (EY) N:o 1255/97(11) ja sillä muutetaan myös direktiivin 91/628/ETY liitteessä tarkoitettua reittisuunnitelmaa. (10) Tiettyjen kolmansiin maihin vietäviksi tarkoitettujen elävien eläinten ja tuotteiden yhteisön sisäistä kauppaa koskevat säännöt vahvistetaan komission päätöksessä 93/444/ETY(12). (11) Taudin kehitys ja tartuntajäsenvaltioissa läheisessä yhteistyössä muiden jäsenvaltioiden kanssa tehtyjen epidemiologisten tutkimusten tulokset huomioon ottaen on kuitenkin myös mahdollista lieventää eräitä päätöksessä 2001/327/EY säädettyjä rajoituksia. (12) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan komission päätös 2001/327/EY seuraavasti: 1) Poistetaan 2 artiklan 3 kohta ja korvataan 1 ja 2 kohta seuraavasti: "1. Sen estämättä, mitä direktiivissä 91/68/ETY säädetään, jäsenvaltioiden on Yhdistynyttä kuningaskuntaa lukuun ottamatta varmistettava, että jäsenvaltioiden välisessä siitokseen, lihotukseen ja teurastukseen tarkoitettujen lampaiden ja vuohien kaupassa sovelletaan seuraavia lisävaatimuksia: a) Siitokseen tai lihotukseen tarkoitetut eläimet ovat pysyneet yhdellä alkuperätilalla vähintään 30 päivän ajan ennen lastaamista tai ne ovat pysyneet syntymästään lähtien alkuperätilalla, jos eläimet ovat alle 30 päivää vanhoja. b) Kun on kyse siitokseen tai lihotukseen tarkoitetuista eläimistä, tilalle ei ole tuotu lampaita eikä vuohia viimeisten 21 päivän aikana, jona eläimet ovat olleet tilalla a alakohdan mukaisesti, eikä tilalle ei ole tuotu suu- ja sorkkataudille alttiita eläinlajeja kolmannesta maasta alkuperätilalta tapahtunutta lähettämistä edeltävien 30 päivän aikana, jollei tuontieläin ole täysin eristetty muista tilan eläimistä. c) Lampaat ja vuohet eivät saa missään tapauksessa olla alkuperätilan ulkopuolella yli kuutta päivää ennen kun ne saapuvat toisessa jäsenvaltiossa sijaitsevalle hyväksytylle määrätilalle. Kun kuljetus tapahtuu laivalla, ensimmäisessä alakohdassa tarkoitettua aikarajaa pidennetään merimatkan keston verran. Kun siitoseläimet kuljetetaan 2 a artiklan säännösten mukaisesti pysähdyspaikan kautta, ensimmäisessä alakohdassa tarkoitettua aikarajaa pidennetään pysähdyspaikalla vietetyn lepoajan verran. d) Kun on kyse alkuperäjäsenvaltiossa sijaitsevan hyväksytyn keräyskeskuksen kautta kuljetettavista lampaista ja vuohista, näiden eläinten keräämiseen alkuperätilan ulkopuolella käytettävän ajan on oltava sellainen, että c alakohdassa säädetty edellytys täyttyy. Eläimiä saadaan kuljettaa ainoastaan yhden alkuperäjäsenvaltiossa sijaitsevan hyväksytyn keräyskeskuksen kautta. e) Teuraslampaita ja -vuohia voidaan d alakohdan säännösten lisäksi kuljettaa muussa kauttakulkujäsenvaltiossa sijaitsevan yhden hyväksytyn keräilykeskuksen kautta ennen niiden lähettämistä määränpääjäsenvaltioon, edellyttäen että c alakohdassa säädetyt edellytykset täyttyvät. f) Rajoittamatta direktiivin 91/68/ETY 12 artiklan säännösten soveltamista, eläinten mukana on seurattava kyseisen direktiivin asianomaisessa liitteessä esitettävän mallin mukainen eläinten terveystodistus, jossa on oltava seuraava maininta: 'Komission päätöksen 2001/327/EY mukaisia eläimiä' g) Yhteisön sisäinen lammas- ja vuohikauppa edellyttää, että lähtöpaikan toimivaltaiset viranomaiset antavat kuljetuksesta etukäteisilmoituksen määräjäsenvaltion ja mahdollisten kauttakulkujäsenvaltioiden toimivaltaisille eläinlääkintäviranomaisille. Ilmoitus on lähetettävä viimeistään 24 tuntia ennen kuljetuksen aloittamista. 2. Kun on kyse yhteisön sisäisestä suu- ja sorkkataudille alttiiden eläinlajien kaupasta ja eläimet on lähetetty sellaiselta jäsenvaltion alueelta, jolla on sovellettu direktiivin 85/511/ETY 9 artiklan mukaisia rajoituksia kolmen kuukauden ajan ennen terveystodistuksen myöntämistä, kuljetus edellyttää lähtöpaikan toimivaltaisten viranomaisten antamaa lupaa ja ilmoitusta määräjäsenvaltion eläinlääkintäalan keskusviranomaisille. Ilmoitus on lähetettävä viimeistään 24 tuntia ennen kuljetuksen aloittamista.". 2) Korvataan 2 a artikla seuraavasti " 2 a artikla 1. Rajoittamatta direktiivin 91/68/ETY 3 artiklan 1 kohdan aa alakohdan toisen luetelmakohdan soveltamista jäsenvaltioiden on varmistettava, että suu- ja sorkkataudille alttiita eläinlajeja ei siirretä asetuksen (EY) N:o 1255/97 mukaisesti perustettujen ja hyväksyttyjen pysähdyspaikkojen kautta. 2. Poiketen siitä, mitä 1 kohdassa säädetään, pysähdyspaikkojen kautta tapahtuva siitos- ja tuotantoeläimiksi tarkoitettujen nauta- ja sikaeläinten siirto sekä siitoseläimiksi tarkoitettujen lammas- ja vuohieläinten siirto sallitaan yhteisön sisäisessä kaupassa 4 ja 5 kohdassa eritellyin ehdoin. 3. Poiketen siitä, mitä 2 kohdassa säädetään, nauta- ja sikaeläimet, joiden mukana seuraa direktiivin 64/432/ETY mukainen teurastettaviksi tarkoitettujen eläinten terveystodistus komission päätöksen 93/444/ETY ja ennen kaikkea sen 2 artiklan 1 kohdan mukaisesti, voidaan kuljettaa kolmanteen maahan 1 kohdassa tarkoitetun pysähdyspaikan kautta, edellyttäen että 5 kohdassa säädetyt edellytykset täyttyvät. 4. Lähettäjän on annettava todisteet ja ilmoitettava kirjallisesti todistuksen myöntäville eläinlääkintäviranomaisille, että aiheelliset järjestelyt on toteutettu sen varmistamiseksi, että yhteisössä sijaitsevalla pysähdyspaikalla on yhtaikaisesti ainoastaan samaan lajiin kuuluvia eläimiä, joiden terveystilanne on terveystodistuksen mukaan samanlainen. Reittisuunnitelmaan on liitettävä lähettäjän antama ilmoitus. 5. Terveystodistuksen antavien eläinlääkintäviranomaisten on ilmoitettava lähetyksen mukana seuraavassa reittisuunnitelmassa ilmoitetusta pysähdyspaikasta määräjäsenvaltion tai mahdollisen kauttakulkujäsenvaltion eläinlääkintäalan keskusviranomaisille. Ilmoitus on lähetettävä viimeistään 24 tuntia ennen kuljetuksen aloittamista.". 3) Korvataan 4 artiklassa oleva päivämäärä ilmaisulla "30 päivän syyskuuta 2001". 2 artikla Tämä päätös on osoitettu kaikille jäsenvaltioille. Tehty Brysselissä 28 päivänä kesäkuuta 2001. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 115, 25.4.2001, s. 12. (4) EYVL L 149, 2.6.2001, s. 40. (5) EYVL L 46, 19.2.1991, s. 19. (6) EYVL L 147, 31.5.2001, s. 41. (7) EYVL L 355, 5.12.1992, s. 32. (8) EYVL L 315, 26.11.1985, s. 11. (9) EYVL L 340, 11.12.1991, s. 17. (10) EYVL L 148, 30.6.1995, s. 52. (11) EYVL L 174, 2.7.1997, s. 1. (12) EYVL L 208, 19.8.1993, s. 34.